
ЕВРАЗИЯ ЭКОНОМИКАЛЫК КОМИССИЯСЫ
КОЛЛЕГИЯ

ЧЕЧИМ

2024-жылдын «22» октябры            № 117                                   Москва шаары


Евразия экономикалык бирлигинин Тышкы экономикалык ишмердүүлүгүнүн бирдиктүү товардык номенклатурасына ылайык газ турбинасын багыттоочу калагынын классификациясы жөнүндө

Евразия экономикалык бирлигинин Бажы кодексинин 22-беренесинин 1-пунктунун экинчи абзацына ылайык Евразия экономикалык комиссиясынын Коллегиясы чечти:
1.  Күйүү камерасынан келген ысык газдын агымын башкаруу үчүн арналган, ысыкка чыдамдуу болоттон жасалган, абаны муздатуу үчүн атайын каналдары, газ турбинасына (газ турбиналык кыймылдаткычка) орнотуу үчүн технологиялык уячалары бар, газ турбинасынын кыймылдаткычынын номиналдык кубаттуулугу 5000 кВт ашык, бирок 50 000 кВттан ашпаган татаал геометриялык формадагы газ турбинасынын багыттоочу калагы Тышкы экономикалык ишмердүүлүктүн товардык номенклатурасын чечмелөөнүн 1 жана 6-негизги эрежелерине ылайык Евразия экономикалык бирлигинин Тышкы экономикалык ишмердүүлүгүнүн бирдиктүү товардык номенклатурасынын 8411 99 001-субпозициячасында классификацияланат. 
[bookmark: _GoBack]2.  Күйүү камерасынан келген ысык газдын агымын башкаруу үчүн арналган, ысыкка чыдамдуу болоттон жасалган, абаны муздатуу үчүн атайын каналдары, газ турбинасына (газ турбиналык кыймылдаткычка) орнотуу үчүн технологиялык уячалары бар, газ турбинасынын кыймылдаткычынын номиналдык кубаттуулугу 50 000 кВт ашкан татаал геометриялык формадагы газ турбинасынын багыттоочу калагы Тышкы экономикалык ишмердүүлүктүн товардык номенклатурасын чечмелөөнүн 1 жана 6-негизги эрежелерине ылайык Евразия экономикалык бирлигинин Тышкы экономикалык ишмердүүлүгүнүн бирдиктүү товардык номенклатурасынын 8411 99 009-субпозициячасында классификацияланат. 
3. Ушул Чечим расмий жарыяланган датадан тартып 30 календардык күн өткөндөн кийин күчүнө кирет.

